#  *Výbor*

*Národnej rady Slovenskej republiky*

 *pre hospodársku politiku*

 95. schôdza výboru

 Číslo: 204 /2010 - HPP

**633**

## U z n e s e n i e

**Výboru Národnej rady Slovenskej republiky**

**pre hospodársku politiku**

z 20. januára 2010

**Výbor Národnej rady Slovenskej republiky**

**pre hospodársku politiku**

prerokoval vládny zákona, ktorým sa mení a dopĺňa zákon č. 25/2007 Z. z. o elektronickom výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov (tlač **1446)** a

### s ú h l a s í

 s vládnym návrhom zákona, ktorým sa mení a dopĺňa zákon č. 25/2007 Z. z. o elektronickom výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov (tlač **1446)**;

#### o d p o r ú č a

#  Národnej rade Slovenskej republiky

# vládny návrh zákona, ktorým sa mení a dopĺňa zákon č. 25/2007 Z. z. o elektronickom výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov (tlač 1446) schváliť s pozmeňujúcimi a doplňujúcimi návrhmi;

#### p o v e r u j e

1. predsedu výboru, aby výsledky rokovania výboru v  druhom čítaní z 20. januára 2010 spolu s výsledkami rokovania ostatných výborov spracoval do písomnej spoločnej správy výborov v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a predložil ju na schválenie gestorskému výboru,
2. spoločného spravodajcu výborov **P. Pelegriniho (P. Pavlisa)**, aby v súlade s § 80 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov informoval o výsledku rokovania výborov a aby odôvodnil návrh a stanovisko gestorského výboru k návrhu zákona uvedené v spoločnej správe výborov na schôdzi Národnej rady Slovenskej republiky.

 Maroš **K o n d r ó t**  **v.r.**

 predseda výboru

Peter **P e l e g r i n i**

overovateľ výboru

## *Výbor*

*Národnej rady Slovenskej republiky*

 *pre hospodársku politiku*

Príloha

k uzneseniu č. 633

##### Z m e n y a  d o p l n k y

k vládnemu návrhu zákona, ktorým sa mení a dopĺňa zákon č. 25/2007 Z. z. o elektronickom výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov (tlač **1446)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V Čl. I sa za 7. bod vkladá nový 8. bod, ktorý znie:

„8. Za § 9 sa vkladá § 9a, ktorý vrátane nadpisu znie:

"§ 9a

Prechodné ustanovenie účinné od 1. februára 2010

Podľa tohto zákona sa dokončia aj konania začaté pred 1. februárom 2010.“.

Pretože v priebehu januára 2010 už boli uložené pokuty za porušenie zákona, bolo by potrebné v neukončených konaniach o priestupku a správnom delikte postupovať podľa novej právnej úpravy.